**ВЪПРОСИ И РАЗЯСНЕНИЯ**

**по процедура чрез подбор на проекти №BG14MFOP001-4.030 „Развитие и популяризиране идентичността на територията на МИРГ от Стратегията за ВОМР на МИРГ „Бургас-Камено“**

**одобрени с Докладна записка №93-8550/20.12.2019г. от Ръководителя на УО на ПМДР**

**ВЪПРОС**

На вниманието на УО на ПМДР

Въпрос относно изискванията, на които трябва да отговарят  предварителните разходи по процедура BG14MFOP001-4.030 „Развитие и популяризиране идентичността на територията на МИРГ от Стратегията за водено от общностите местно развитие на МИРГ Бургас – Камено“

Уважаеми госпожи и господа,

В т. 14.1.3.15 от Насоките за кандидатстване е записано, че за предварителните разходи кандидатът прилага две независими оферти, а в т. 24 е записано, че за предварителните разходи се прилага документация от проведен избор на изпълнител по ЗОП.

Моля да обясните в кои случаи трябва да се приложат две оферти и в кои документация от проведен избор по ЗОП?

С уважение,

Христо Андронов

**ОТГОВОР**

По процедура чрез подбор на проекти №BG14MFOP001-4.030 „Развитие и популяризиране идентичността на територията на МИРГ от Стратегията за ВОМР на МИРГ „Бургас-Камено“, за доказване на предварителните разходи е необходимо кандидатите да предоставят:

- Подписан договор с избрания изпълнител с разбивка на разходите по дейности, документите по проведения избор на изпълнител съгласно Закона за обществени поръчки и платежни документи към него за извършени разходи преди подаване на Формуляра за кандидатстване, като  в случай на възлагане по реда на чл.20, ал.4, т.3 от ЗОП кандидатът следва да приложи към Формуляра за кандидатстване, най-малко две независими съпоставими оферти с цел определяне основателността на предложените разходи за всички предварителни разходи- прикачен в ИСУН 2020.

**ВЪПРОС**

Уважаема госпожо/господине,

Във връзка с откритият прием по процедура за подбор на проектни предложения №BG14MFOP001-4.030,  мярка МИРГ - Бургас - Камено -508 -1 „Развитие и популяризиране идентичността на територията на МИРГ от Стратегията за ВОМР на МИРГ „Бургас-Камено“, бихме желали да зададем следният въпрос:

1.            В Условията за кандидатстване, като допустими за финансиране са предвидени по т.14.1.3.2 „Разходи за устройство и развитие инфраструктурата на туристически зони“ и по т.14.1.3.5 „Разходи за създаване на местна туристически и културна инфраструктура“.  Допустими ли са разходи за строително-монтажни, строително-ремонтни дейности и оборудване с цел изграждане на културно-туристически комплекс с етнографски характер, както и прилежащата инфраструктура.

В подкрепа на горното запитване е и т.22 Критерии и методика за оценка (подбор) на проектните предложения във връзка с доказването на Критерий 1 „Проектът води до формиране на местен материален и/или нематериален туристически продукт“ е дадено определение за „Материален местен туристически продукт“. Той представлява цялостната материално-техническа база и инфраструктура на територията, която е насочена към предоставяне на туристически услуги и има статут на дълготраен актив.

С уважение,

Малина Стоянова

Главен експерт

Дирекция „Европейски политики и програми“

Община Бургас

**ОТГОВОР**

По процедура чрез подбор на проекти №BG14MFOP001-4.030 „Развитие и популяризиране идентичността на територията на МИРГ от Стратегията за ВОМР на МИРГ „Бургас-Камено“, разходите за строително-монтажни, строително-ремонтни дейности и оборудване са допустим разход и са включени в т.14.1.3.2. и т. 14.1.3.5. от Условията за кандидатстване в случай, че целят изграждане на местен материален туристически продукт, тип културно-туристически комплекс с етнографски характер, както и прилежащата инфраструктура.